Eelnõu

NARVA LINNAVALITSUS

KORRALDUS

Narvas

Sotsiaalteenuste arendamiseks määratud 

vahendite kasutamine lapsehoiuteenuse arendamisele

(ehitustööde lõpetamine väikelaste ruumides)

1. ASJAOLUD JA MENETLUSE KÄIK 

Narva linna munitsipaalasutus Laste Varjupaik asutamise momendist käesoleva ajani osutab lastele ja peredele ajutist ööpäevast abi, tuge ja kaitset. Sotsiaalhoolekande asutusena (vastavalt Sotsiaalhoolekandeseaduse § 18), valmistub  Laste Varjupaik  uute sotsiaalteenuste osutamiseks väikelastele. Selleks on vaja rajada ruum väikelaste teenindamiseks vanuses 0 kuni 1,5 aastat.

Narva Linnavalitsuse 28.11.2007.a. otsusega nr 1825 oli Narva Laste Varjupaigale eraldatud 100 000 krooni uute teenuste osutamiseks väikelastele vanuses 0 kuni 1,5 aastat.

Nende rahaliste vahenditega me täiesti asendasime elektrijuhtmestiku, paigaldasime uued põrandad ja linoleumi, kahhelkivid, külma ja soojaveevarustuse, sanitaartehnika ja tuletõrjesignalisatsiooni.

Seoses sellega, et ruumidele, kus hooldatakse lapsi, vanuses 0 kuni 1,5 aastat, esitatakse erinõuded meil oleks vaja täiendavalt  52 793 krooni järgmisteks otstarveteks:

· plastikvaheseina paigaldamiseks,

· jaotusvaheseina paigaldamiseks,

· kahe radiaatori asendamiseks,

· köögivalamu monteerimiseks,

· torustiku sisselõikamiseks,

· infrapunase kiirguri monteerimiseks,

· toiduetteandmisliini juhtimiseks üle  koridori,

· elektrikilbi monteerimiseks,

· kahe plastikakna demonteerimiseks ja monteerimiseks.

Ehitustööde lõpetamiseks palume eraldada 52 793 krooni. 

 Vastavalt Vabariigi Valitsuse 07.veebruari 2008.a. määrusele nr. 44 „2008.aasta riigieelarve seaduses“ kohaliku omavalitsuse üksustele jooksvateks kulutusteks tasandusfondi määratud eraldiste jaotamise ulatuses tingimused kord ja jaotus“ prg.4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks.

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta.

Lapsehoiuteenus on lapse seadusliku esindaja toimetulekut või töötamist toetav teenus. Seega võib lapsehoiuteenuse arendamise kulusid lugeda sotsiaalteenuste arendamise kuludeks.

2.ÕIGUSLIKUD JÄRELDUSED

Vastavalt Narva Linnavolikogu 06.03.2008 otsusele nr 60 „2008. Aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3.OTSUS

Lubada Narva linna Sotsiaalametil kasutada sotsiaaltoetust ning teenuste osutamiseks ja arendamiseks riigieelarvest määratud vahendeid lapsehoiuteenuse arendamiseks kuni 100 000 krooni, s.o 52 793   krooni (ehitustööde lõpetamine väikelaste ruumides).

4.RAKENDUSSÄTTED

4.1 Korraldust  on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2  Korraldus jõustub seadusega sätestatud korras.

